ai4bharat/Pralekha huggingface dataset:
रक्षा मंत्रालय
टैंक रोधी मार्गदर्शित मिसाइल 'हेलीना' का सफलतापूर्वक परीक्षण किया गया
स्वदेश में ही विकसित हेलीकॉप्टर से लॉन्च की जाने वाली टैंक-रोधी मार्गदर्शित मिसाइल 'हेलीना' का 11 अप्रैल, 2022 को उच्च ऊंचाई वाले क्षेत्रों में सफलतापूर्वक परीक्षण किया गया। रक्षा अनुसंधान एवं विकास संगठन , भारतीय सेना और भारतीय वायु सेना की वैज्ञानिकों की टीमों द्वारा यह परीक्षण उपयोगकर्ता प्रमाणीकरण ट्रायल्स के हिस्से के रूप में संयुक्त रूप से आयोजित किया गया था। ये परीक्षण एक उन्नत हल्के हेलीकॉप्टर  से किए गए थे और मिसाइल को नकली टैंक लक्ष्य पर सफलतापूर्वक दागा गया। मिसाइल को एक इन्फ्रारेड इमेजिंग सीकर  द्वारा निर्देशित किया जाता है जो लॉन्च से पहले लॉक ऑन मोड में काम करता है। यह दुनिया के सबसे उन्नत टैंक रोधी हथियारों में से एक है।
पोखरण में किए गए प्रमाणीकरण परीक्षणों के विस्तार में, उच्च ऊंचाई पर इसकी प्रभावकारिता का प्रमाण उन्नत हल्के हेलीकॉप्टर के साथ इसके एकीकरण का मार्ग प्रशस्त करता है। इन परीक्षणों को सेना के वरिष्ठ कमांडरों और डीआरडीओ के वरिष्ठ वैज्ञानिकों की मौजूदगी में किया गया।
रक्षा मंत्री श्री राजनाथ सिंह ने संयुक्त कार्य सहयोग के माध्यम से पहली उपलब्धि हासिल करने के लिए डीआरडीओ और भारतीय सेना को बधाई दी। रक्षा अनुसंधान एवं विकास विभाग के सचिव और डीआरडीओ के अध्यक्ष डॉ जी सतीश रेड्डी ने कठिन परिस्थितियों में किए गए सराहनीय प्रयास के लिए टीमों को बधाई दी।
कोयला मंत्रालय
आम बजट 2019-20 निर्धन हितैषी: श्री प्रहलाद जोशी
<p> </p>
(<p>संसदीय कार्य, कोयला और खान मंत्री श्री प्रहलाद जोशी ने बजट का स्वागत करते हुये कहा कि यह बजट निर्धनों और किसानों का हितैषी है।</p>
<p>प्रधानमंत्री आवास योजना – ग्रामीण का उल्लेख करते हुये उन्होंने कहा कि आवासों को शौचलाय, बिजली और रसोई गैस जैसी सुविधाओं से लैस करना स्वागतयोग्य है।</p>
<p>आम बजट की नई पहलों से स्टार्ट-अप, कराधान में सुधार, ग्रामीण संरचना को प्रोत्साहन मिलेगा, जिसके कारण यह बजट प्रगतिशील और सुधारवादी है।</p>
<p style="text-align: center;">
उप राष्ट्रपति सचिवालय
मतदान एक पवित्र उत्तरदायित्व है : उप-राष्ट्रपति
उप-राष्ट्रपति श्री एम. वेंकैया नायडू ने कहा कि मतदान एक पवित्र उत्तरदायित्व है। उप-राष्ट्रपति ने कहा कि शासन व्यवस्था की गुणवत्ता में सुधार लाने, लोकतंत्र को सशक्त बनाने तथा व्यक्ति और राष्ट्र के लिए शानदार भविष्य के निर्माण के लिए प्रत्येक व्यक्ति को मतदान करना चाहिए। अपने संदेश में श्री नायडू ने कहा कि मतदान के मौके को बेकार नहीं जाने देना चाहिए। उन्होंने कहा कि मतदान करने से पूर्व हम थोड़ा रूककर सोचें, मूल्यांकन करें और फिर मतदान करें।
वित्त मंत्रालय
राजस्व खुफिया निदेशालय कल अपना 64वां स्थापना दिवस मनाएगा
इस अवसर पर 7वीं क्षेत्रीय सीमा शुल्क प्रवर्तन बैठक  का आयोजन किया जाएगा
राजस्व खुफिया निदेशालय  4 दिसंबर 2021 को अपना 64वां स्थापना दिवस मना रहा है। 4 और 5 दिसंबर 2021 को आयोजित होने वाले इस दो दिवसीय कार्यक्रम का उद्घाटन केंद्रीय वित्त एवं कॉरपोरेट कार्य मंत्री श्रीमती निर्मला सीतारमण के द्वारा किया जाना है और इस मौके पर उनके साथ केंद्रीय वित्त राज्य मंत्री श्री पंकज चौधरी भी उपस्थित होंगे।
राजस्व खुफिया निदेशालय  तस्करी विरोधी मामलों पर कार्रवाई करने वाली भारत सरकार की प्रमुख खुफिया एवं प्रवर्तन एजेंसी है। पिछले छह दशकों में इस महत्वपूर्ण संस्था ने देश की आर्थिक सीमाओं की रक्षा करने और तस्करी, कर चोरी, वाणिज्यिक धोखाधड़ी, नकली भारतीय मुद्रा तथा व्यापार-आधारित मनी लॉन्ड्रिंग के खतरों का मुकाबला करने में शानदार प्रतिष्ठा अर्जित की है। डीआरआई 60 से ज्यादा अन्य देशों के साथ सीबीआईसी के सीमा शुल्क पारस्परिक सहायता समझौतों के माध्यम से अंतरराष्ट्रीय सीमा शुल्क सहयोग में भी सबसे आगे रहा है, जहां सूचना के आदान-प्रदान तथा अन्य सीमा शुल्क प्रशासन की सर्वोत्तम कार्य प्रणालियों से सीखने पर जोर दिया जाता है।
डीआरआई अपने स्थापना दिवस के अवसर पर भागीदार सीमा शुल्क संगठनों और अंतर्राष्ट्रीय एजेंसियों के साथ प्रभावी ढंग से जुड़ने के लिए एक क्षेत्रीय सीमा शुल्क प्रवर्तन बैठक भी आयोजित कर रहा है, जहां एशिया-प्रशांत क्षेत्र को कवर करने वाले 12 सीमा शुल्क प्रशासन के प्रतिनिधि वर्चुअल माध्यम से बैठक में भाग लेंगे, जबकि 6 सीमा शुल्क प्रशासन के प्रतिनिधि व्यक्तिगत रूप से इसमें शामिल होंगे। इसके अलावा, 3 अंतरराष्ट्रीय संगठनों जैसे विश्व सीमा शुल्क संगठन, इंटरपोल और क्षेत्रीय खुफिया संपर्क कार्यालय- एशिया प्रशांत  के अधिकारी वर्चुअली इस बैठक में भाग लेंगे और संयुक्त राष्ट्र के ड्रग्स एंड क्राइम कार्यालय  के एक अधिकारी सम्मेलन में स्वयं मौजूद रहेंगे।
डीआरआई इस अवसर पर "भारत में तस्करी रिपोर्ट 2020-2021" का वर्तमान संस्करण भी जारी करेगा। इस रिपोर्ट में पिछले वर्ष के दौरान डीआरआई के प्रदर्शन पर प्रकाश डाला गया है और राष्ट्रीय सुरक्षा, विदेश व्यापार नीति, सोने की तस्करी, पर्यावरण उल्लंघन, नशीले पदार्थों के बारे में जानकारी, आयात और निर्यात धोखाधड़ी, संबद्ध अधिनियमों के उल्लंघन, अंतर्राष्ट्रीय सहयोग, सार्वजनिक स्वास्थ्य तथा सुरक्षा से संबंधित मुद्दों को शामिल किया गया है।
प्रधानमंत्री कार्यालय
प्रधानमंत्री ने नीरज चोपड़ा को वर्ल्ड चैंपियनशिप में पुरुषों की भाला फेंक स्पर्धा में रजत पदक जीतने पर बधाई दी
प्रधानमंत्री श्री नरेन्द्र मोदी ने नीरज चोपड़ा को वर्ल्ड चैंपियनशिप में पुरुषों की भाला फेंक स्पर्धा में रजत पदक जीतने पर बधाई दी है।
भारतीय खेल प्राधिकरण के एक ट्वीट के जवाब में प्रधानमंत्री ने कहा;
"हमारे सबसे प्रतिष्ठित एथलीटों में से एक की महान उपलब्धि!
#WorldChampionships में ऐतिहासिक रजत पदक जीतने पर @Neeraj_chopra1 को बधाई। यह भारतीय खेलों के लिए विशेष क्षण है। नीरज को उनके आगामी प्रयासों के लिए शुभकामनाएं।"
एमजी/एएम/जेके
(
|
स्वास्थ्य एवं परिवार कल्याण मंत्रालय
|
भारत ने कोविड टीकाकरण अभियान के 228वें दिन नया कीर्तिमान बनाया
आज 7 बजे तक अब तक सबसे ज्यादा 1.04 करोड़ खुराकें लगाई गईं
भारत का कुल संचयी कोविड-19 टीकाकरण कवरेज 65.12 करोड़ के पार हो गया
भारत ने अब तक 50 करोड़ से ज्यादा लोगों को कोविड-19 टीके की पहली खुराक लगाई
एक महत्वपूर्ण उपलब्धि में, एक दिन में एक करोड़ टीका लगाए जाने के पांच दिन बाद, आज टीके की 1.04 करोड़ से ज्यादा  खुराकें लगाई गईं। आज भारत का कोविड-19 टीकाकरण कवरेज अपने 65 करोड़  के ऐतिहासिक स्तर को पार कर गया है।
यह शाम 7 बजे की अस्थायी रिपोर्ट के अनुसार है। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़े और बढ़ने की उम्मीद है।
केंद्रीय स्वास्थ्य मंत्री श्री मनसुख मंडाविया ने पांच दिन के अंतर पर लगातार दूसरे दिन एक करोड़ से ज्यादा खुराकें लगाने की उपलब्धि प्राप्त होने पर पूरे देश की प्रशंसा की।
उन्होंने टीके की 50 करोड़ से ज्यादा पहली खुराक लगाने की महत्वपूर्ण उपलब्धि प्राप्त करने में सहायता करने के लिए कोरोना यौद्धाओं के कठिन परिश्रम और नागरिकों की तत्परता की भी सराहना की।
जनसंख्या के प्राथमिकता वाले समूहों के आधार पर टीके की खुराक कवरेज को निम्नानुसार अलग किया गया है:
|
|
कुल टीकाकरण खुराकों का विस्तार
|
|
स्वास्थ्यकर्मी
|
|
पहली खुराक
|
|
1,03,58,383
|
|
दूसरी खुराक
|
|
83,89,866
|
|
अग्रिम पंक्ति के कर्मचारी
|
|
पहली खुराक
|
|
1,83,23,410
|
|
दूसरी खुराक
|
|
1,32,25,370
|
|
18-44 वर्ष आयु वर्ग
|
|
पहली खुराक
|
|
25,32,89,059
|
|
दूसरी खुराक
|
|
2,85,62,650
|
|
45-59 वर्ष आयु वर्ग
|
|
पहली खुराक
|
|
13,16,49,547
|
|
दूसरी खुराक
|
|
5,49,49,421
|
|
60 वर्ष से ऊपर
|
|
पहली खुराक
|
|
8,72,83,530
|
|
दूसरी खुराक
|
|
4,51,83,531
|
|
कुल लगाई गई पहली खुराक
|
|
50,09,03,929
|
|
कुल लगाई गई दूसरी खुराक
|
|
15,03,10,838
|
|
कुल
|
|
65,12,14,767
टीकाकरण अभियान में आज की उपलब्धि, जनसंख्या के प्राथमिकता वाले समूहों के आधार पर वर्गीकरण, इस प्रकार है:
|
|
दिनांक: 31 अगस्त, 2021 
|
|
स्वास्थ्यकर्मी
|
|
पहली खुराक
|
|
623
|
|
दूसरी खुराक
|
|
18,213
|
|
अग्रिम पंक्ति के कर्मचारी
|
|
पहली खुराक
|
|
2289
|
|
दूसरी खुराक
|
|
83,872
|
|
18-44 वर्ष आयु वर्ग
|
|
पहली खुराक
|
|
56,43,704
|
|
दूसरी खुराक
|
|
12,78,568
|
|
45-59 वर्ष आयु वर्ग
|
|
पहली खुराक
|
|
14,01,387
|
|
दूसरी खुराक
|
|
9,10,270
|
|
60 वर्ष से ऊपर
|
|
पहली खुराक
|
|
6,40,886
|
|
दूसरी खुराक
|
|
4,62,372
|
|
कुल लगाई गई पहली खुराक
|
|
76,88,889
|
|
कुल लगाई गई दूसरी खुराक
|
|
27,53,295
|
|
कुल
|
|
1,04,42,184
देश में सबसे ज्यादा जोखिम वाले जनसंख्या समूहों को कोविड-19 से बचाने के एक उपकरण के रूप में टीकाकरण अभियान की उच्चतम स्तर पर नियमित समीक्षा और निगरानी की जाती है।
राष्ट्रपति सचिवालय
राष्ट्रपति ने पूर्व राष्ट्रपति श्री वी.वी. गिरी को उनकी जयंती पर श्रद्धांजलि अर्पित की
राष्ट्रपति श्री राम नाथ कोविंद ने भारत के पूर्व राष्ट्रपति श्री वी.वी. गिरि को आज  राष्ट्रपति भवन में उनकी जयंती के अवसर पर श्रद्धांजलि अर्पित की। राष्ट्रपति और राष्ट्रपति भवन के पदाधिकारियों ने श्री वी.वी. गिरि के चित्र के समक्ष पुष्पांजलि अर्पित की।
अल्पसंख्यक कार्य मंत्रालय
अल्पसंख्यक मामले मंत्रालय महिलाओं के सशक्तीकरण की दिशा में सदैव तत्पर
पिछले पाँच वर्षों में अल्पसंख्यक वर्ग की दो
करोड़ से अधिक महिलाएँ लाभान्वित हुईं
अल्पसंख्यक मामले मंत्रालय ने छह केन्द्रीय अधिसूचित अल्पसंख्यकों के सामाजिक-आर्थिक और शैक्षिक सशक्तिकरण के लिए
विभिन्न योजनाओं को कार्यान्वित किया
केंद्र सरकार के अल्पसंख्यक मामले मंत्रालय ने अल्पसंख्यक समुदायों की महिलाओं के सामाजिक-आर्थिक और शैक्षिक सशक्तिकरण के लिए विभिन्न योजनाओं को कार्यान्वित किया है।
मंत्रालय पहले से ही देश के अन्य क्षेत्रों में सामाजिक-आर्थिक परिसंपत्तियों और बुनियादी सुविधाओं को विकसित करने के उद्देश्य से देश के चिह्नित अल्पसंख्यक सघन क्षेत्रों  में बहु-क्षेत्रीय विकास कार्यक्रम  नामक एक केन्द्र प्रायोजित योजना, प्रधानमंत्री जन विकास कार्यक्रम  को कार्यान्वित कर चुका है। पीएमजेवीके कार्यक्रम का मुख्य उद्देश्य शिक्षा, स्वास्थ्य और कौशल विकास के लिए कम से कम 80 प्रतिशत संसाधनों और महिला केंद्रित परियोजनाएँ के लिए कम से कम 33-40 प्रतिशत संसाधनों का आवंटन करना है।
अल्पसंख्यक महिलाओं का सामाजिक-आर्थिक-शैक्षिक सशक्तीकरण: छात्रों के शैक्षिक सशक्तिकरण के लिए-प्री-मैट्रिक छात्रवृत्ति योजना, पोस्ट-मैट्रिक छात्रवृत्ति योजना, योग्यता के आधार पर छात्रवृत्ति योजना; अल्पसंख्यक मेधावी छात्राओं के लिए ‘बेगम हजरत महल राष्ट्रीय छात्रवृत्ति’। पिछले 5 वर्षों के दौरान 1.94 से अधिक करोड़ों छात्राओं को इनका लाभ मिला है।
अन्य योजनाओं में शामिल है: ‘मौलाना आज़ाद राष्ट्रीय फैलोशिप योजना’; ‘नया सवेरा’- नि:शुल्क प्रशिक्षण और संबद्ध योजना; ‘पढ़ो परदेस’ और ‘नई उड़ान’।
नेतृत्व विकास: ‘नई रोशनी योजना’ और विभिन्न कल्याणकारी योजनाएँ- अल्पसंख्यक समुदायों से संबंधित महिलाओं का नेतृत्व विकास। पिछले पांच वर्षों में करीब तीन लाख महिलाओं को विभिन्न नेतृत्व विकास प्रशिक्षण प्रदान किए गए हैं।
कौशल विकास: अल्पसंख्यक समुदायों से संबंधित युवाओं को लघु रोजगार उन्मुख कौशल विकास पाठ्यक्रम के अंतर्गत ‘ग़रीब नवाज स्वरोजगार योजना’।
‘सीखो और कमाओ’- मौजूदा श्रमिकों और स्कूल छोड़ने वाले छात्रों की रोजगार क्षमता में सुधार लाने के उद्देश्य से 14 से 35 वर्ष के युवाओं के लिए कौशल विकास योजना।
‘नई मंजिल’- स्कूल छोड़ने वाले विद्यार्थियों की औपचारिक विद्यालय शिक्षा और कौशल विकास की एक योजना।
4.35 लाख महिलाओं को रोजगारोन्मुखी कौशल विकास प्रशिक्षण प्रदान किया गया है।
केंद्रीय अल्पसंख्यक मामले मंत्रालय द्वारा विभिन्न शहरों में आयोजित ‘हुनर हाट’, युवा और आकांक्षापूर्ण उद्यमियों को आजीविका के साथ-साथ अपनी सृजनशीलता का उपयोग करने करने और नए अवसरों की तलाश करने का अद्वितीय अवसर प्रदान करता है। "हुनर हाट" में महिलाओं के लिए 50 प्रतिशत आरक्षण है। इसका शुभारंभ महिलाओं 20 प्रतिशत भागीदारी से किया गया था परंतु आगामी वर्षों में महिलाओं की अधिक भागीदारी को सुनिश्चित करने के लिए इसे बढ़ा दिया गया है। हुनर हाटों के साथ बड़ी संख्या में महिला स्व-सहायता समूह जुड़े हुए हैं। पिछले तीन वर्षों के दौरान, हुनर हाटों के माध्यम से 1.35 लाख महिला शिल्पकारों ने इनका लाभ उठाया है।
बिना "मेहरम" के हज: मेहरम ‘’ के बिना हज के लिए जाने वाली मुस्लिम महिलाओं पर प्रतिबंध को हटा दिया गया है। पिछले तीन वर्षों के दौरान 5,544 मुस्लिम महिलाओं ने "मेहरम" के बिना हज यात्रा की है।
सामाजिक अधिकारिता: तीन तलाक जैसी सामाजिक बुराइयों पर रोक लगाने के लिए कानून लाया गया और मुस्लिम महिलाओं के संवैधानिक और सामाजिक अधिकारों को सुनिश्चित किया गया है।
विज्ञान एवं प्रौद्योगिकी मंत्रालय
केंद्रीय मंत्री डॉ. जितेंद्र सिंह ने कहा, देहरादून 'अंतरिक्ष' सम्मेलन पारंपरिक और आधुनिक ज्ञान के सम्मिश्रण का प्रदर्शन करेगा: अंतरिक्ष प्रौद्योगिकी के माध्यम से भारत विश्व में अपना परचम लहराएगा
केंद्रीय मंत्री डॉ. जितेंद्र सिंह ने मीडिया को आकाश तत्व के बारे में जानकारी दी, जो पारंपरिक और आधुनिक वैज्ञानिक विचारों का सच्चा मेल है
केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि 3 दिवसीय "आकाश फॉर लाइफ" अंतरिक्ष सम्मेलन सभी तरह के विचार के विस्तारित एकीकरण के माध्यम से पारंपरिक और आधुनिक ज्ञान के सम्मिश्रण को प्रदर्शित करेगा। यह आयोजन 5 से 7 नवंबर, 2022 तक देहरादून में होने वाला है।
आकाश तत्व के बारे में मीडिया को जानकारी देते हुए, डॉ. जितेंद्र सिंह ने कहा, प्रधानमंत्री नरेन्द्र मोदी ने 2014 से हमेशा समाज के भीतर विज्ञान और तकनीकी विकास के एकीकरण का आह्वान किया है जो विज्ञान को आम नागरिक की जरूरतों को पूरा करने में सक्षम बनाता है।
प्रधान वैज्ञानिक सलाहकार, प्रोफेसर अजय कुमार सूद, इसरो के अध्यक्ष, एस सोमनाथ, सचिव विज्ञान और प्रौद्योगिकी, डॉ. एस चंद्रशेखर, सचिव, पृथ्वी विज्ञान मंत्रालय, डॉ. एम रविचंद्रन, सचिव जैव प्रौद्योगिकी, डॉ. राजेश एस गोखले और डीजी सीएसआईआर डॉ. एन कलाइसेल्वी डॉ. जितेंद्र सिंह के साथ इस दौरान उपस्थित थे।
डॉ. जितेंद्र सिंह ने कहा कि अंतरिक्ष प्रौद्योगिकी के माध्यम से भारत का विश्व समुदाय में परचम लहराएगा। उन्होंने कहा कि प्रधानमंत्री नरेन्द्र मोदी ने पिछले 8 वर्षों में अंतरिक्ष प्रौद्योगिकी सहित सभी वैज्ञानिक गतिविधियों को विशेष प्रोत्साहन प्रदान किया और कहा कि विभिन्न क्षेत्रों में अंतरिक्ष प्रौद्योगिकी के अनुप्रयोगों के विस्तार ने आम आदमी के लिए 'जीवन को आसान' बनाया है।
डॉ. जितेंद्र सिंह ने बताया कि देहरादून कॉन्क्लेव के दौरान 35 प्रख्यात वक्ता आकाश तत्व के विभिन्न आयामों पर अपने विचार साझा करेंगे। डॉ. जितेंद्र सिंह ने कहा, सम्मेलन का मुख्य उद्देश्य आधुनिक वैज्ञानिक प्रगति के साथ-साथ भारत के युवाओं को प्राचीन विज्ञान के ज्ञान से परिचित कराना है।
ग्लोबल वार्मिंग और जलवायु जैसी पर्यावरणीय समस्याओं के समाधान को भारतीय परिप्रेक्ष्य में खोजने के लिए देश भर में अभियान 'सुमंगलम' का आयोजन किया जा रहा है। भारतीय पारंपरिक ज्ञान प्रणालियों के दृष्टिकोण से, पंचमहाभूत पर देश भर में पांच राष्ट्रीय सम्मेलन आयोजित किए जाएंगे। पंचमहाभूत समाज की बेहतरी के लिए पर्यावरणीय मुद्दों को हल करने के लिए पांच तत्त्व हैं। हम सभी जानते हैं कि पंचतत्त्व में आकाश, वायु जल, पृथ्वी और अग्नि शामिल हैं।
आकाश तत्त्व-आकाश फॉर लाइफ पर पहला सम्मेलन 5-7 नवंबर को देहरादून में होगा। इस राष्ट्रीय सम्मेलन के आयोजन के लिए इसरो और सभी प्रमुख वैज्ञानिक मंत्रालय और विभाग विज्ञान भारती के साथ मिलकर काम कर रहे हैं। विज्ञान भारती स्वदेशी भावना के साथ एक गतिशील विज्ञान आंदोलन है, जो एक ओर पारंपरिक और आधुनिक विज्ञानों को, तो वहीं दूसरी ओर प्राकृतिक और आध्यात्मिक विज्ञान को आपस में जोड़ता है।
(एमजी/एएम/केसीवी/डीवी
आयुष
होम्योपैथी से त्वचा रोगों का निदान
(बहुत से लोग प्रमाणित करते हैं कि होम्योपैथी त्वचा संबंधी वायरल रोगों के मामलों में चमत्कार कर सकती है। हाल ही में एवाईयूएचओएम यानी पूर्वोत्तर आयुर्वेद एवं होम्योपैथी संस्थान, शिलांग के अनुसंधान जर्नल में प्रकाशित एक मामले के अध्ययन से इस बात का पता चलता है। मामले के अध्ययन का लेखन संगीता साहा, रीडर, मेडिसन विभाग और महाकास मंडल, पोस्ट ग्रेजुएट ट्रेनी, डिपार्टमेंट ऑफ प्रैक्टिस ऑफ मेडिसिन, कलकत्ता होम्योपैथिक मेडिकल कॉलेज एंड हॉस्पिटल के साथ-साथ कौशिल्या भारती, पोस्ट ग्रेजुएट ट्रेनी, नेशनल इंस्टीट्यूट ऑफ होम्योपैथी, कोलकाता ने किया है।
पांच भिन्न त्वचा रोगों से पीड़ित रोगियों के होम्योपैथी उपचार के उल्लेखनीय परिणाम मिले हैं, जो ऐसे त्वचा रोगों पर होम्योपैथिक दवा के सकारात्मक प्रभावों के प्रति विश्वास को बढ़ावा देते हैं।
कई प्रकार के त्वचा रोग होते हैं, जो न केवल भारत, बल्कि विश्व स्तर पर सभी उम्र के लोगों में अक्सर होने वाली स्वास्थ्य समस्याएं हैं। ग्लोबल बर्डन ऑफ डिजीज के अनुमान से पता चला है कि त्वचा रोग दुनिया भर में गैर-घातक बीमारी के बोझ का चौथा प्रमुख कारण है। होम्योपैथी उपचार से जुड़े विशेषज्ञ बताते हैं कि आम वायरल त्वचा रोगों के लिए होम्योपैथिक उपचार बड़ी संख्या में लोगों को सस्ती और प्रभावी समाधान प्रदान करने में निर्णायक हो सकता है।
मामले का अध्ययन मस्सा, हरपीज ज़ोस्टर और मोलस्कैन कॉन्टैगिओसम से पीडि़त पांच रोगियों पर किया गया था। केराटिनोसाइट्स के संक्रमण के कारण त्वचा के मस्से ट्यूमर होते हैं। वैरिकाला-ज़ोस्टर वायरस के पुन सक्रिय होने के कारण हरपीस ज़ोस्टर उत्पन्न होता है। दूसरी ओर, मोलस्कैन कॉन्टागिओसम एक विषाणुजनित त्वचा संक्रमण है, जो पॉक्स वायरस से संबंधित प्रकारों के कारण होता है, और खासकर गर्म जलवायु में दुनिया भर में बच्चों के साथ आम है। यह ज्ञात है कि होम्योपैथी रोगी का इलाज करती है, रोग का नहीं। इस प्रकार, इन मामलों में होम्योपैथी के सिद्धांतों का पालन करते हुए, आंतरिक दवा के माध्यम से त्वचा के रोगों का इलाज किया गया था। और, परिणाम बेहद उत्साहवर्द्धक हैं।
ऑर्गनन ऑफ मेडिसिन के दिशानिर्देशों के अनुसार और प्रत्येक रोगी की व्यक्तिगत संवेदनशीलता के अनुसार अलग-अलग चरणों में संकेतित दवाओं को लागू करने के बाद, यह सामने आया है कि दवाएं न केवल त्वचा के घाव को कुशलता से हटाने या विघटित करने में सक्षम थीं, बल्कि रोगी के संबंधित लक्षणों से राहत प्रदान करने में भी सक्षम थीं। इतना ही नहीं, उपचार के दौरान किसी भी रोगी ने किसी भी प्रतिकूल प्रभाव के बारे में शिकायत नहीं की।
मामले के अध्ययनों को एक पायलट परियोजना के रूप में माना जा सकता है। अगले चरण में बड़े नमूने के आकार के साथ नियंत्रित परीक्षणों को लिया जा सकता है, ताकि वायरल त्वचा रोगों के लिए होम्योपैथी की चिकित्सा शक्ति पर निर्णायक साक्ष्य तैयार किया जा सके।
श्रम और रोजगार मंत्रालय
सरकारी कार्यालयों में आउटसोर्स आधार पर लगे संविदा कर्मचारियों के अधिकारों की रक्षा हेतु अनुबंध में वैधानिक दायित्वों को शामिल करने के लिए सभी राज्यों/संघ शासित प्रदेशों के सचिवों से अनुरोध किया गया
श्रम और रोजगार मंत्रालय ने हाल ही में अनुबंधित श्रमिकों के हितों की रक्षा हेतु भारत सरकार के कार्यालयों में आउटसोर्सिंग एजेंसियों के माध्यम से जन शक्ति को काम पर रखने के अनुबंध में जीईएम  पोर्टल पर छह वैधानिक दायित्वों को शामिल किया गया। राज्यों और संघशासित प्रदेश के सचिवों और प्रशासकों को भेजे अपने पत्र में केंद्रीय श्रम सचिव सुश्री आरती आहूजा ने ठेके के माध्यम से राज्यों/संघशासित क्षेत्रों के कार्यालयों में कार्यरत संविदा कर्मचारियों के वेतन भत्तों में अनाधिकृत कटौती के कारण कम भुगतान के बारे में चिंता व्यक्त की है। आगे उन्होंने ठेका एजेंसियों द्वारा श्रमिकों के वेतन भुगतान में देरी और ईपीएफ और ईएसआईसी के अंशदान के कम जमा होने पर भी चिंता व्यक्त की।
राज्य केंद्र शासित प्रदेशों के सरकारी कार्यालयों में बाहरी ठेकों पर लगे कर्मचारियों को शोषण से बचाने के लिए केंद्रीय श्रम सचिव ने सभी राज्यों/केंद्र शासित प्रदेशों के सचिवों/प्रशासकों के अपने अनुबंध में निम्न वैधानिक दायित्वों को शामिल करने की सलाह दी है, ताकि कर्मचारियों के अधिकार सुरक्षित रहें।
- एजेंसियों द्वारा समय पर ईपीएफ और ईएसआईसी अंशदानों का अनिवार्य भुगतान।
- सेवा प्रदाता/ठेकेदार, सरकार द्वारा निश्चित किए गए न्यूनतम मजदूरी से कम भुगतान न हो, यह सुनिश्चित करने के लिए उत्तरदायी होगा।
- सेवा प्रदाता/ठेकेदार कर्मचारियों के वेतन से कोई अनाधिकृत कटौती नहीं करेगा
- ठेका श्रम विनियमन और उन्मूलन अधिनियम 1970 के अनुसार सेवा प्रदाता या ठेकेदार संविदा कर्मचारियों के समय पर भुगतान के लिए जिम्मेदार होगा। प्रमुख नियोक्ता/खरीदार ठेकेदार द्वारा कर्मचारियों के समय पर वेतन भुगतान को सुनिश्चित करेगा। यदि सेवा प्रदाता/ ठेकेदार समय पर कर्मचारियों के वेतन भुगतान में असफल रहता है या कम भुगतान करता है, तो मुख्य नियोक्ता या खरीददार सीधे कर्मचारियों को वेतन भुगतान कर के सेवा प्रदाता या ठेकेदार से राशि वसूल करने के लिए उत्तरदायी होगा।
- सेवा प्रदाता/ठेकेदार कर्मचारियों को बोनस भुगतान अधिनियम 1965 के अनुसार कर्मचारियों को बोनस देने के लिए उत्तरदायी होगा और खरीदार से इसकी प्रतिपूर्ति प्राप्त कर सकेगा।
- सेवा प्रदाता/ठेकेदार उपदान भुगतान अधिनियम 1972 के प्रावधनों के अनुसार निरंतर सेवा में रहे कर्मचारियों को आनुपातिक उपदान के भुगतान के लिए जिम्मेदार होगा।
युवा कार्यक्रम एवं खेल मंत्रालय
खेल मंत्री श्री किरेन रिजिजू ने भारतीयों से फिटनेस को प्राथमिकता बनाने का आह्वान किया, लोगों से स्वस्थ और फिट राष्ट्र को प्रोत्साहित करने के लिए फिटनेस से जुड़े वीडियो साझा करने का अनुरोध किया
प्रधानमंत्री श्री नरेन्द्र मोदी के स्वस्थ एवं फिट इंडिया के आह्वान को सशक्त करने के लिए केंद्रीय युवा कार्यक्रम और खेल मंत्री श्री किरेन रिजिजू ने 22 दिसंबर को अपने फिटनेस वीडियो साझा किए और सभी भारतीयों से इस पहल में शामिल होने और अपने फिटनेस वीडियो साझा करने के लिए आग्रह किया।
प्रधानमंत्री श्री नरेन्द्र मोदी जी के 'नया भारत, स्वस्थ भारत' की परिकल्पना के साथ लाखों लोग आए हैं। हम 'फिट इंडिया मूवमेंट' को और सशक्त कर सकते हैं। अपने फिटनेस से जुड़े वीडियोज मेरे साथ साझा कीजिए और हम मिलकर भारत को एक स्वस्थ एवं तंदुरुस्त राष्ट्र बनाते हैं।
एक ट्वीट संदेश में उन्होंने यह बातें कहीं। उन्होंने कहा 'फिटनेस का डोज़, आधा घंटा रोज' को जारी रखना है।
'फिटनेस का डोज, आधा घंटा रोज' अभियान प्रधानमंत्री ने इस साल के आरंभ में शुरू किया था और यह अब राष्ट्रव्यापी आंदोलन बन गया है। इस अभियान की विश्व स्वास्थ्य संगठन  ने भी सराहना की थी, जब एक ट्वीट संदेश में डब्ल्यूएचओ ने कहा था "डब्ल्यूएचओ भारत की शारीरिक सक्रियता को बढ़ावा देने के लिए 'फिटनेस का डोज, आधा घंटा रोज' की पहल की प्रशंसा करता है।"
पर्यटन मंत्रालय
पर्यटन मंत्रालय एसोसिएशन ऑफ इंडियन यूनिवर्सिटीज  के सहयोग से आजादी का अमृत महोत्सव- इंडिया ऐट 75 मनाएगा
अतुल्य भारत पर आधारित श्रृंखला "द पोटेंशियल ऑफ टूरिज्म इन एम्प्लॉयमेंट" का तीसरा एपिसोड 30 अक्टूबर 2021 को आयोजित किया जाएगा
14 अगस्त, 2021 को भारत के 75 वें स्वतंत्रता दिवस समारोह की पूर्व संध्या पर, पर्यटन मंत्रालय ने एसोसिएशन ऑफ इंडियन यूनिवर्सिटीज  के सहयोग से एक वेबिनार आयोजित किया था और वेबिनार के दौरान, 12 एपिसोड की एक श्रृंखला शुरू की गई जो प्रतिभागियों को अतुल्य भारत की एक वर्चुअल यात्रा कराएगी। 30 अक्टूबर, 2021 को "द पोटेंशियल ऑफ टूरिज्म इन एम्प्लॉयमेंट” शीर्षक वाली श्रृंखला का तीसरा एपिसोड आयोजित किया जाएगा।
आजादी का अमृत महोत्सव की यात्रा में, पर्यटन मंत्रालय भारत के गौरवशाली अतीत और भव्य भविष्य से परिचित कराने के लिए बच्चों और युवाओं पर ध्यान केंद्रित कर रहा है। बच्चे और युवा मजबूत सांस्कृतिक मूल्यों के साथ हमारे अविश्वसनीय देश की ताकत और शक्ति हैं और भारत को वैश्विक नेतृत्व के रास्ते पर ले जाते हैं। यह महत्वपूर्ण है कि उन्हें हमारे राष्ट्र की विविधता की ताकत से अवगत कराया जाए और पर्यटन उद्योग में रोजगार के विभिन्न अवसर निहित हैं।
इस तीसरे एपिसोड में, पर्यटन में रोजगार सृजन की भूमिका पर जोर दिया जाएगा। पर्यटन प्रत्यक्ष और अप्रत्यक्ष क्षेत्रों में रोजगार सृजन में महत्वपूर्ण भूमिका निभाता है। यह रोजगार सृजन के लिए एक प्रमुख इंजन और आर्थिक वृद्धि एवं विकास के लिए एक प्रेरक शक्ति है। पर्यटन मंत्रालय देश में पर्यटन के समग्र विकास के लिए विभिन्न कार्यक्षेत्रों पर लगातार काम कर रहा है और पर्यटन विकास को सुविधाजनक बनाने के लिए कौशल विकास, मंत्रालय द्वारा प्राथमिकता वाले क्षेत्रों में से एक है। डॉ. दीपा मित्तल, सहायक प्रोफेसर भारतीय पर्यटन और यात्रा प्रबंधन संस्थान और श्री सग्निक चौधरी, क्षेत्रीय निदेशक , पर्यटन मंत्रालय इस ऐपिसोड में रोजगार में पर्यटन की संभावनाओं पर चर्चा करेंगे और अपने अनुभव साझा करेंगे।
वेबिनार के बाद क्विज आयोजित किया जाएगा और प्रतिभागी वेबिनार पर आधारित इस क्विज में हिस्सा ले सकते हैं। प्रतिभागियों को भागीदारी प्रमाणपत्र दिया जाएगा और "सबसे तेज" 1,000 विजेताओं को अन्य पुरस्कार दिए जाएंगे। दोपहर तीन बजे आयोजित होने वाले वेबिनार में शामिल होने और क्विज में हिस्सा के लिए दो अलग-अलग लिंक नीचे दिए गए हैं:
30 अक्टूबर 2021  को दोपहर तीन बजे आयोजित होने वाले वेबिनार में शामिल होने के लिए लिंक:
कृपया यहां पंजीकरण करें:
https://bit.ly/TourisminEmploymentDAD
क्विज में भाग लेने के लिए लिंक 
कृपया यह लिंक खोलें: https://bit.ly/TourismEmploymentQuiz
वेबिनार लाइव देखने के लिए यहां क्लिक करें:
https://youtube.com/c/incredibleindia
https://https://www.youtube.com/AIUINDIAD
twitter.com/AIUIndia
अतुल्य भारत  का पेज फॉलो करें:
फेसबुक - https://www.facebook.com/incredibleindia/
इंस्टाग्राम - https://instagram.com/incredibleindia?igshid=v02srxcbethv
सामाजिक न्याय एवं अधिकारिता मंत्रालय
श्री थावरचंद गहलोत कल वर्चुअल रूप में इंडियन साइन लैंग्वेज डिक्शनरी के तीसरे संस्करण का लोकार्पण करेंगे
केंद्रीय सामाजिक न्याय तथा अधिकारिता मंत्री श्री थावरचंद गहलोत कल यानि, 17 फरवरी, 2021 को एक वर्चुअल कार्यक्रम में इंडियन साइन लैंग्वेज डिक्शनरी का लोकार्पण करेंगे। इस शब्दकोश में 10 हजार शब्द  होंगे। इस अवसर पर सामाजिक न्याय और अधिकारिता राज्यमंत्री श्री कृष्णपाल गुर्जर, श्री रामदास अठावले तथा श्री रतनलाल कटारिया सम्मानित अतिथि होंगे। इस लिंक https://webcast.gov.in/msje/पर कार्यक्रम लाइव वेबकास्ट होगा।
यह शब्दकोश इंडियन साइन लैंग्वेज रिसर्च एंड ट्रेनिंग सेंटर  ने तैयार किया है। यह सामाजिक न्याय और अधिकारिता मंत्रालय के दिव्यांगजन सशक्तिकरण विभाग के अंतर्गत एक स्वायत्त संस्थान है।
आईएसएल डिक्शनरी के तीसरे संस्करण में दैनिक उपयोग के शब्द, अकादमिक शब्द, कानूनी तथा प्रशासनिक शब्द, मेडिकल शब्द, तकनीकी तथा कृषि जैसे विषयों के कुल दस हजार शब्द हैं। डिक्शनरी में देश के विभिन्न भागों में उपयोग किए जाने वाले क्षेत्रीय संकेत की शामिल किए गए हैं। आईएसएल डिक्शनरी का पहला संस्करण 3,000 शब्दों के साथ 23 मार्च 2018 को लांच किया गया था और दूसरा संस्करण 6 हजार शब्दों  के साथ 27 फरवरी 2019 को लांच किया गया था।